ai4bharat/Pralekha huggingface dataset:
பாதுகாப்பு அமைச்சகம்
ரஷ்யாவின் மேக்ஸ் சர்வதேச விமானக் கண்காட்சி: முதன்முறையாக இந்திய விமானப்படையின் சாரங் ஹெலிகாப்டர் சாகசக் குழு பங்கேற்பு
ரஷ்யாவின் சுகோவ்ஸ்கையில் நடைபெறும் மேக்ஸ் சர்வதேச விமானக் கண்காட்சியில், முதன்முறையாக, இந்திய விமானப்படையின் சாரங் ஹெலிகாப்டர் சாகசக் குழு பங்கேற்கவுள்ளது. இரண்டு ஆண்டுகளுக்கு ஒருமுறை நடைபெறும் கண்காட்சியின் இந்த வருடப் பதிப்பு, ஜூலை 20 முதல் 25-ஆம் தேதி வரை நடைபெறுகிறது.
இந்தியாவிலேயே தயாரிக்கப்பட்ட ‘துருவ்’ மேம்பட்ட இலகுரக ஹெலிகாப்டர்களுடன், நான்கு ஹெலிகாப்டர் சாகச நிகழ்வுகளை சாரங் குழு, ரஷ்யாவில் முதன்முறையாக நிகழ்த்தும். ஹிந்துஸ்தான் ஏரோநாட்டிக்ஸ் நிறுவனத்தால் நவீன இயந்திரங்களுடன் தயாரிக்கப்பட்ட ஹெலிகாப்டர்கள், ராணுவப் பணிகளுக்கு ஏற்றவையாகும். இந்திய விமானப் படையுடன் இந்திய ராணுவம், இந்திய கடற்படை மற்றும் இந்திய கடலோரக் காவல்படையும் இந்த ஹெலிகாப்டரைப் பயன்படுத்தும்.
கடந்த 2003-ஆம் ஆண்டு பெங்களூருவில் உருவாக்கப்பட்ட சாரங் குழு, சர்வதேச அளவில் முதன்முறையாக 2004-ஆம் ஆண்டு சிங்கப்பூரில் நடைபெற்ற ஆசிய விமானக் கண்காட்சியில் கலந்து கொண்டது. அதுமுதல் இந்நாள்வரை இந்தியா சார்பாக ஐக்கிய அரபு அமீரகம், ஜெர்மனி, இங்கிலாந்து, பஹ்ரைன், மொரிஷியஸ் மற்றும் இலங்கை போன்ற நாடுகளில் நடைபெறும் விமானக் கண்காட்சிகள் மற்றும் பாரம்பரிய நிகழ்ச்சிகளில் சாரங் பங்கேற்று வருகிறது. இது தவிர, உத்தரகாண்டில் 2013-ஆம் ஆண்டு நடைபெற்ற ஆபரேஷன் ரகத், 2017-ஆம் ஆண்டு தாக்கிய ஒக்கி புயல் மற்றும் 2018-ஆம் ஆண்டு கேரளாவில் ஏற்பட்ட வெள்ள நிவாரணப் பணிகள் உள்ளிட்ட பல்வேறு நடவடிக்கைகளிலும் இந்தக் குழு முனைப்புடன் ஈடுபட்டுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737139
இளைஞர் நலன் மற்றும் விளையாட்டு அமைச்சகம்
பிரிக்ஸ் இளைஞர்கள் உச்சி மாநாட்டில் பேசிய மத்திய அமைச்சர் திரு கிரண் ரிஜிஜூ, இந்திய இளம் தன்னார்வலர்களின் கொவிட் சேவைகளை புகழ்ந்தார்
ஆறாவது பிரிக்ஸ் இளைஞர்கள் உச்சி மாநாட்டிலும், பிரிக்ஸ் அமைச்சர்களின் கூட்டத்திலும், மத்திய இளைஞர் விவகாரங்கள் மற்றும் விளையாட்டு அமைச்சர் திரு கிரண் ரிஜிஜு செவ்வாய் அன்று காணொலி மூலம் கலந்து கொண்டார்.
தற்போதைய கொரோனாவைரஸ் பெருந்தொற்றை எதிர்த்து போராடுவதில், உலகெங்கிலும் உள்ள இளைஞர்களின் பங்களிப்பைப் பற்றி உச்சி மாநாட்டில் தான் ஆற்றிய உரையின் போது திரு ரிஜிஜு எடுத்துரைத்தார்.
இந்தியாவை உதாரணமாகக் காட்டி பேசிய அவர், 10 லட்சத்துக்கும் அதிகமான தன்னார்வலர்கள் கொரோனா தொடர்பான சேவைகளை நாடு முழுவதும் ஆற்றியதாக பெருமையுடன் கூறினார்.
நேரு யுவகேந்திரா, நாட்டு நலப்பணித்திட்டம் மற்றும் சாரணர் இயக்கம் ஆகியவற்றின் உறுப்பினர்கள் இந்தியாவின் கொரோனா போரில் முன்களத்தில் நின்றதாக அமைச்சர் குறிப்பிட்டார்.
பிரிக்ஸ் நாடுகள் அனைத்தும் பொது லட்சியங்களை நோக்கி இன்னும் அதிகமாக இணைந்து செயல்பட வேண்டும் என்று திரு ரிஜிஜு கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677701
நிதி அமைச்சகம்
2022-ம் ஆண்டு ஏப்ரலில் ஜிஎஸ்டி வரி வருவாய் வசூல் இதுவரை இல்லாத அளவுக்கு 1.68 லட்சம் கோடியாக அதிகரிப்பு
2022-ம் ஆண்டு ஏப்ரல் மாதத்தில் மொத்த ஜிஎஸ்டி வரி வருவாய் 1,67,540 கோடி ரூபாய். இதில் மத்திய ஜிஎஸ்டி வரியாக 33,159 கோடி ரூபாயும், மாநில ஜிஎஸ்டி வரியாக 41,793 கோடி ரூபாயும், ஒருங்கிணைந்த ஜிஎஸ்டி வரி 81,939 கோடி ரூபாயும்  தீர்வைத் தொகையாக 10,649 கோடி ரூபாய் அடங்கும்.
2022-ம் ஆண்டு ஏப்ரல் மாதத்தில் மொத்த ஜிஎஸ்டி வசூல் முன்னெப்போதையும் விட அதிகமாகும். இது கடந்த மார்ச் மாதம் வசூலான ஜிஎஸ்டி தொகையான 1,42,095 ரூபாயை விட 25,000 கோடி ரூபாய் அதிகம்.
ஒருங்கிணைந்த ஜிஎஸ்டி வரியிலிருந்து மத்திய ஜிஎஸ்டிக்கு 33,423 கோடி ரூபாயும், மாநில ஜிஎஸ்டிக்கு 26,962 கோடி ரூபாயும் மத்திய அரசு விடுவித்துள்ளது.
2022-ம் ஆண்டு ஏப்ரல் மாதத்திற்கான வருவாய் கடந்த ஆண்டு இதே மாதத்தின் ஜிஎஸ்டி வருவாயை விட 20% அதிகமாகும். இந்த மாதத்தில், சரக்குகளின் இறக்குமதியின் வருவாய் 30% அதிகரித்துள்ளது. உள்நாட்டு பரிவர்த்தனையின்  வருவாய் கடந்த ஆண்டு இதே மாதத்தில் இருந்த வருவாயை விட 17% அதிகமாகும்
முதல் முறையாக மொத்த ஜிஎஸ்டி வசூல் 1.5 லட்சம் கோடி ரூபையைத் தாண்டியுள்ளது. கடந்த மார்ச் மாதத்தில் உருவாக்கப்பட்ட மொத்த மின்வழி சீட்டுகளின் எண்ணிக்கை 7.7 கோடியாகும். இது பிப்ரவரி மாதத்தில் உருவாக்கப்பட்ட 6.8 கோடி மின் - வழிச்சீட்டுகள் விட 13% அதிகமாகும், இது வணிக செயல்பாடுகளின் விரைவான மீட்சியை பிரதிபலிக்கிறது.
இது வரி நிர்வாகத்தால் மேற்கொள்ளப்பட்ட பல்வேறு நடவடிக்கைகளின் விளைவாக,வரி செலுத்துவோரை சரியான நேரத்தில் அறிக்கை தாக்கல் செய்வது தொடர்பான ஜி எஸ் டி நடைமுறைகளின் தெளிவான முன்னேற்றத்தை எடுத்துக் காட்டுவதாக உள்ளது. தரவு பகுப்பாய்வு மற்றும் செயற்கை நுண்ணறிவு ஆகியவற்றின் அடிப்படையில் அடையாளம் காணப்பட்ட தவறு செய்யும் வரி செலுத்துவோர் மீது கடுமையான நடவடிக்கைகளும் மேற்கொள்ளப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821758
நுகர்வோர் நலன், உணவு மற்றும் பொது விநியோகம் அமைச்சகம்
2021-22-ம் ஆண்டில் பிரதமரின் ஏழைகள் நல உணவுத் திட்டம் மற்றும் தேசிய உணவுப் பாதுகாப்புச் சட்டத்தின் கீழ் இந்திய உணவுக் கழகம் மற்றும் மாநில அரசுகளுக்கு உணவு மானியமாக .2,94,718/- கோடி ரூபாயை மத்திய அரசு விடுவித்துள்ளது.
2021-22-ம் நிதியாண்டில், பிரதமரின் ஏழைகள் நல உணவுத் திட்டம்  மற்றும் தேசிய உணவுப் பாதுகாப்புச் சட்டம் 2013  ஆகியவற்றின் கீழ் குறைந்தபட்ச ஆதரவு விலை MSP மற்றும் தடையற்ற உணவு தானிய விநியோகத்தின் கீழ் கொள்முதல் நடவடிக்கைகளுக்காக உணவு மற்றும் பொது விநியோகத் துறை, இந்திய உணவுக் கழகம் மற்றும் மாநில அரசுகளுக்கு உணவு மானியமாக 2,94,718/- கோடி ரூபாயை பரவலாக்கப்பட்ட மற்றும் டிசிபி அல்லாத கொள்முதல் செயல்பாடுகளின் கீழ் .திருத்தப்பட்ட மதிப்பீடாக விடுவிக்கப்பட்டது.
உணவு மானியத்தின் இந்த வெளியீடு 2020-21 ஆம் ஆண்டில் வெளியிடப்பட்ட உணவு மானியத்தில் சுமார் 140% மற்றும் 2019-20 ஆம் ஆண்டில் வெளியிடப்பட்ட உணவு மானியத்தில் 267% ஆகும்.
2021-22-ம் நிதியாண்டில், உணவு மற்றும் பொது விநியோகத் துறை, நிகர ஒதுக்கீடான 3,04,879/-கோடி ரூபாயில் 3,04,361/- கோடி ரூபாய் அளவிற்கு அதாவது, 99.83% செலவினத்தை எட்டியுள்ளது.
2021-22-ம் ஆண்டு ரபி பருவத்தில் கோதுமை கொள்முதல் மற்றும் காரீஃப் பருவத்தில் நெல் கொள்முதல் என மொத்தம் 1175 லட்சம் மெட்ரிக் டன் உணவு தானியங்கள் கொள்முதல் செய்யப்பட்டு, குறைந்தபட்ச ஆதரவு விலையாக 2.31 லட்சம் கோடி ரூபாய் நேரடியாக அவர்களின் வங்கி கணக்கிற்கு செலுத்தியதன் மூலம் 154 லட்சத்திற்கும் அதிகமான விவசாயிகள் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1816459
அறிவியல் மற்றும் தொழில்நுட்பத்துறை
உயர் செயல்திறன் கணினி  மற்றும் தகவல் தொடர்பு தொழில்நுட்பங்கள் குறித்து பிரிக்ஸ் செயற்குழு கூட்டத்தில் விவாதம்
உயர் செயல்திறன் கணினி  மற்றும் அதன் வானிலை-காலநிலை-சுற்றுச்சூழல் பயன்பாடுகள் போன்றவற்றில் பிரிக்ஸ் நாடுகளிடையே ஆராய்ச்சி ஒத்துழைப்பின் எதிர்கால திசைகள்; மருந்து வடிவமைப்பு, செயற்கை நுண்ணறிவு மற்றும் ஹெச்பிசி அடிப்படையிலான துல்லியமான மருந்து மற்றும் பொது சுகாதாரத்திற்கு சூப்பர் கம்ப்யூட்டர்களைப் பயன்படுத்துதல், குறிப்பாக தொற்றுநோய்களை எதிர்த்துப் போராடுவது, நிலையான வளர்ச்சிக்கான புவிசார் தகவல் ஆகியவை பிரிக்ஸ் பணிக்குழு கூட்டத்தில் விவாதிக்கப்பட்டன.
அறிவியல், தொழில்நுட்பம் மற்றும் புதுமைப் பாதையின் கீழ், உயர் செயல்திறன் கணினி , தகவல் தொடர்பு தொழில்நுட்பங்கள்  தொடர்பான 5-வது பிரிக்ஸ் செயற்குழு கூட்டம் மே 27-28 ஆகிய தேதிகளில் தென்னாப்பிரிக்காவால் ஆன்லைன் மூலம் நடத்தப்பட்டது.
இதில் பிரிக்ஸ் உறுப்பு நாடுகளான, ரஷ்யா, இந்தியா, சீனா மற்றும் தென்னாப்பிரிக்கா ஆகியவை பங்கேற்றன. கூட்டத்தில் ஆராய்ச்சியாளர்கள், கல்வியாளர்கள் மற்றும் அரசு அதிகாரிகள் உட்பட 50 க்கும் மேற்பட்டோர் பங்கேற்றனர்.
சர்வதேச ஒத்துழைப்பு பிரிவின் ஆலோசகரும் தலைவருமான திரு. சஞ்சீவ் குமார் வர்ஷ்னி, சி-டிஏசியின் மூத்த இயக்குனர் டாக்டர் சஞ்சய் வாந்த்கர் ஆகியோர் பங்கேற்றனர்.
AI, பெரிய தரவு, இயந்திர கற்றல் போன்ற புதிய துறைகள் தோன்றுவதைக் கருத்தில் கொண்டு இந்த பகுதியின் முக்கியத்துவத்தை வலியுறுத்தினர். மருத்துவ அறிவியல், வேளாண்மை, புவி அறிவியல் மாடலிங் மற்றும் உருவகப்படுத்துதல் ஆகிய துறைகளில் சாத்தியமான பயன்பாடுகள், பிரிக்ஸின் பல்வேறு திட்டங்களை ஆதரிப்பதற்கான நிதி உள்ளிட்ட வளங்களின் இணை முதலீட்டிற்கான இந்தியாவின் உறுதிப்பாட்டை அவர்கள் எடுத்துரைத்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722819
----
(Visitor Counter : 199
மத்திய அமைச்சரவை
இந்திய பட்டய கணக்காளர் நிறுவனம், ஆஸ்திரேலயா மற்றும் நியூசிலாந்து பட்டாய கணக்காளர்கள் நிறுவனம் இடையேயான புரிந்துணர்வு ஒப்பந்தம் : மத்திய அமைச்சரவை ஒப்புதல்
இந்திய பட்டய கணக்காளர் நிறுவனத்திற்கும் , ஆஸ்திரேலயா மற்றும் நியூசிலாந்து பட்டாய கணக்காளர்கள் நிறுவனத்திற்கும்  இடையேயான புதிய புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தாக்கம்:
இந்த ஒப்பந்தம் இரு அமைப்புகளின் உறுப்பினர்கள், மாணவர்கள் நலனுக்கான பரஸ்பர உறவை மேம்படுத்தும். மேலும், ஐசிஏஐ உறுப்பினர்கள் தங்கள் தொழில் எல்லையை விரிவுபடுத்துவதற்கான வாய்பை வழங்கும் என்றும் இரு பட்டய கணக்கு அமைப்புகள் இடையேயான தொழில் உறவுகளை வளர்க்கும் எனவும் எதிர்பார்க்கப்படுகிறது. உலகமயமாக்கப்பட்ட சூழலில், தொழில்துறையில் சந்திக்கும் புதிய சவால்களுக்குத் தீர்வு காண்பதில் இரு பட்டய கணக்கு நிறுவனங்களும் தலைமை வகிக்கும் வாய்ப்பைப் பெறும்.
பயன்கள்:
இந்த இரு நிறுவனங்கள் இடையேயான ஒப்பந்தம், இந்திய பட்டய கணக்காளர்களுக்கும் சிறந்த வேலைவாய்ப்புகளை வழங்கும் என எதிர்பார்க்கப்படுகிறது. மேலும், இந்தியாவுக்கு பணம் அனுப்புதலும் அதிகரிக்கும்.
விவரங்கள்:
இந்திய பட்டய கணக்காளர் நிறுவனம், ஆஸ்திரேலியா மற்றும் நியூசிலாந்து பட்டாய கணக்காளர்கள் நிறுவனம் இடையேயான புரிந்துணர்வு ஒப்பந்தம் உறுப்பினர்களின் தகுதியை பரஸ்பரம் அங்கீகரிக்கும். கணக்கியல் அறிவு, தொழில்முறை மற்றும் அறிவுசார் வளர்ச்சி, அந்தந்த உறுப்பினர்களின் நலன்களில் முன்னேற்றம், ஆஸ்திரேலியா, நியூசிலாந்து மற்றும் கணக்கியல் தொழிலின் வளர்ச்சிக்கு சாதகமான பங்களிப்புக்கான பரஸ்பர ஒத்துழைப்பு கட்டமைப்பை நிறுவுவது ஆகியவற்றை இரு நிறுவனங்களும் நோக்கமாகக் கொண்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1712869
பிரதமர் அலுவலகம்
டிஜிட்டல் பொது உள்கட்டமைப்பு மூலம் இந்தியாவின் அனைவரையும் உட்படுத்திய பொருளாதாரத்தை உலக வங்கியின் ஜி20 ஆவணம் பாராட்டுகிறது
உலக வங்கியின் ஜி20 ஆவணத்தில் இந்தியா வெறும் 6 ஆண்டுகளில் அனைவரையும் உட்படுத்திய பொருளாதார இலக்குகளை எட்டியுள்ளது, இல்லையெனில் குறைந்தது 47 ஆண்டுகள் ஆகியிருக்கும் என்ற உலக வங்கியின் கருத்தைப் பிரதமர் திரு. நரேந்திர மோடி இன்று பகிர்ந்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது:
"டிஜிட்டல் பொது உள்கட்டமைப்பு மூலம் இயக்கப்படும் அனைவரையும் உட்படுத்திய பொருளாதாரத்தில் இந்தியாவின் பாய்ச்சல் வேகம்!
உலக வங்கி @WorldBank தயாரித்த ஜி20 ஆவணம் இந்தியாவின் வளர்ச்சி குறித்து மிகுந்த ஆர்வம் ஏற்படுத்தும் தகவலைப் பகிர்ந்துள்ளது. இந்தியா வெறும் 6 ஆண்டுகளில் அனைவரையும் உட்படுத்திய பொருளாதார இலக்குகளை எட்டியுள்ளது, இல்லையெனில் குறைந்தது 47 ஆண்டுகள் ஆகியிருக்கும்.
நமது வலுவான டிஜிட்டல் முறை பணம் செலுத்தும் உள்கட்டமைப்பு மற்றும் மக்களின் உணர்வுக்குப் பாராட்டுகள். விரைவான முன்னேற்றம் மற்றும் கண்டுபிடிப்புகளுக்கு இது ஒரு சான்றாகும்.
https://www.news18.com/india/if-not-for-digital-payment-infra-in-6-yrs-india-would-have-taken-47-yrs-to-achieve-growth-world-bank-8568140.html"
சுகாதாரம் மற்றும் குடும்ப நலத்துறை அமைச்சகம்
புதுதில்லி நசப்கரில் உள்ள சவுத்ரி பிரம் பிரகாஷ் ஆயுர்வேத சரக் சனஸ்தானத்தின் கோவிட்-19 பிரத்யேக சுகாதார மையத்தை டாக்டர்.ஹர்ஷ் வர்தன் பார்வையிட்டார்
புதுதில்லி, நசப்கர் பகுதியில் உள்ள சவுத்ரி பிரம் பிரகாஷ் ஆயுர்வேத சரக் சனஸ்தானில்  அமைக்கப்பட்டுள்ள பிரத்யேக கோவிட்-19 சுகாதார மையத்தை  மத்திய சுகாதாரம் மற்றும் குடும்பநலத்துறை அமைச்சர் டாக்டர். ஹர்ஷ் வர்தன் இன்று பார்வையிட்டார்.
கோவிட்-19 நோயாளிகளுக்கு சிகிச்சை அளிக்கும் மையத்தில் செய்யப்பட்டுள்ள ஏற்பாடுகளை அவர் ஆய்வு செய்தார். டாக்டர்கள் குழுவினருடன் கலந்துரையாடிய அமைச்சர், கோவிட்-19 நோயாளிகள் நலம் குறித்து விசாரித்தார். கோவிட்-19 சுகாதார மையத்தில் கிடைக்கும் வசதிகள் குறித்தும், ஆயுர்வேத மருந்துகளின் சிகிச்சையால் கிடைத்த பலன் குறித்து நோயாளிகள் கூறியதை அவர் கேட்டறிந்தார்.
இந்த ஆய்வு மற்றும் கலந்துரையாடலுக்குப் பின், சவுத்ரி பிரம் பிரகாஷ் ஆயுர்வேத சரக் சனஸ்தானின், பிரத்யேக கோவிட்-19 சுகாதார மையத்தின் செயல்பாடு குறித்து டாக்டர்.ஹர்ஷ் வர்தன் நிறைவு தெரிவித்தார். ஆயுர்வேத கொள்கைகளின் அடிப்படையில், கோவிட் நோயாளிகளுக்கு சிசிக்சை அளிக்கும் இந்தியாவின் முதல் ஆயுர்வேத மருத்துவமனைக் குழுவினரின் மனநிலை, ஆர்வம், துணிவு மற்றும் முயற்சிகள் பாராட்டுக்குரியது என அவர் கூறினார். நாடு முழுவதும் ஆயுர்வேதம் மூலம் கொரோன நோயாளிகளுக்கு சிகிச்சை அளிப்பதில், சவுத்ரி பிரம் பிரகாஷ் ஆயுர்வேத சரக் சனஸ்தான் முக்கிய பங்காற்றுகிறது. இது குறித்து சுகாதார அமைச்சர் கூறுகையில், ‘‘இங்கு கோவிட்-19 நோயாளிகள் அளித்த சாதகமான பதில்கள் மகிழ்ச்சியளிக்கின்றன’’ என்றார். கோவிட்-19 நடவடிக்கை மற்றும் நிர்வாகத்தில் ஆயுர்வேதத்தை முன்னணியில் நிறுத்தியற்காக, சவுத்ரி பிரம் பிரகாஷ் ஆயுர்வேத சரக் சனஸ்தான் குழுவினர் மற்றும் அவர்களது அயராத முயற்சிகள் மற்றும் தலைமையை அவர் பாராட்டினார்.
கோவிட்-19 சிகிச்சைக்கு இந்தியா எடுத்துள்ள நடவடிக்கைகள் குறித்து அவர் மேலும் கூறுகையில், ‘‘இன்று நம்மிடம் 422 அரசு பரிசோதனைக் கூடங்களும், 177 தனியார் பரிசோதனைக் கூடங்களும் உள்ளன. இங்கு பரிசோதிக்கும் திறன் அதிகரிக்கப்பட்டுள்ளது. ஒவ்வொரு நாளும் 1,50,000 பரிசோதனைகள் மேற்கொள்ளப்படுகின்றன. நேற்று 1,10,397 பரிசோதனைகள் செய்யப்பட்டன. நேற்று வரை மொத்தம் 29,44,874 பரிசோதனைகளை நாங்கள் மேற்கொண்டுள்ளோம்’’ என்றார்.
நாடு முழுவதும் ஏற்படுத்தப்பட்டுள்ள சுகாதார கட்டமைப்புகள் பற்றி அவர் கூறுகையில், ‘‘கோவிட்-19க்கு சிகிச்சை அளிக்க நாடு முழுவதும் போதிய சுகாதார கட்டமைப்புகள் மற்றும் வசதிகள் செய்யப்பட்டுள்ளன. இவை 3 பிரிவுகளாகப் பிரிக்கப்பட்டுள்ளன. கோவிட் பிரத்யேக மருத்துமனைகள், கோவிட் பிரத்யேக சுகாதார மையங்கள்  மற்றும் கோவிட் கவனிப்பு மையங்கள். இங்கு போதிய படுக்கைகள் மற்றும் இதர வசதிகள் உள்ளன’’ என்றார். இந்த வசதிகளின் எண்ணிக்கை குறித்து கூறிய அமைச்சர், ‘‘நாடு முழுவதும் மொத்தம் 968 பிரத்யேக கோவிட் மருத்துவமனைகள் 2,50,397 படுக்கைகளுடனும், ; 2,065 பிரத்யேக கோவிட் சுகாதார மையங்கள் 1,76,946 படுக்கைகளுடனும் ; மற்றும் 7,063 கோவிட் கவனிப்பு மையங்கள் 6,46,438 படுக்கைகளுடனும் உள்ளன’’ என்றார்.
(Visitor Counter : 211
விவசாயத்துறை அமைச்சகம்
வெட்டுக்கிளி கட்டுப்பாட்டு நடவடிக்கைகள் முக்கியமாக ராஜஸ்தான், குஜராத் மற்றும் மத்தியப்பிரதேசத்தின் மாநில வேளாண் துறைகள், உள்ளூர் நிர்வாகம் மற்றும் எல்லைப் பாதுகாப்புப் படையுடன் ஒருங்கிணைந்து முழுவீச்சில் எடுக்கப்பட்டு வருகின்றன.
வெட்டுக்கிளி கட்டுப்பாட்டு நடவடிக்கை முக்கியமாக ராஜஸ்தான், குஜராத் மற்றும் மத்திய பிரதேசத்தில். 62 தெளிப்பு உபகரணங்கள்  வெட்டுக்கிளி வட்ட அலுவலகங்களால் பயன்படுத்தப்படுகின்றன, அதே நேரத்தில் வெட்டுக்கிளி எச்சரிக்கை அமைப்பின் 200 ஊழியர்கள் கணக்கெடுப்பு மற்றும் கட்டுப்பாட்டுப் பணிகளை மேற்கொள்ளப் பயன்படுத்தப்படுகிறார்கள். அனைத்து வெட்டுக்கிளி வட்ட அலுவலகங்களிலும், ஜோத்பூரின் வெட்டுக்கிளி எச்சரிக்கை அமைப்பிலும் பத்து கட்டுப்பாட்டு அறைகள் நிறுவப்பட்டுள்ளன. திட்டமிடப்பட்ட பாலைவனப்பகுதிக்கு அப்பாலும் கூட, ராஜஸ்தானில் ஜெய்ப்பூர், அஜ்மீர், தவுசா மற்றும் சித்தோர்கர் ஆகிய இடங்களில் தற்காலிக அடிப்படை முகாம்கள் அமைக்கப்பட்டுள்ளன; அதே போல மத்தியப் பிரதேசத்தில் சிவபுரி; மற்றும் உத்தரப்பிரதேசத்தின் ஜான்சியில். பாலைவன வெட்டுக்கிளியை திறம்படக் கட்டுப்படுத்த தற்காலிக முகாம்கள் நிறுவப்பட்டுள்ளன.
தற்போது மாநில வேளாண் துறைகள், உள்ளூர் நிர்வாகம் மற்றும் எல்லைப் பாதுகாப்புப் படை ஆகியவற்றின் ஒத்துழைப்பு மற்றும் ஒருங்கிணைப்புடன் கட்டுப்பாட்டுப் பணிகள் முழுவீச்சில் நடைபெற்று வருகின்றன. இந்தோ-பாக் எல்லைப்பகுதிகளில் இருந்து இரண்டும் பிகானேர் மற்றும் ஸ்ரீகங்கநகர் மாவட்டத்தில் தலா ஒரு வெட்டுக்கிளிக் கூட்டமும் வந்துள்ளதாக பதிவாகியுள்ளன. இந்த வெட்டுக்கிளிக் கூட்டங்களுக்கு எதிராக கட்டுப்பாட்டு நடவடிக்கைகள் முழு வீச்சில் நடந்து வருகின்றன. தற்போது, முதிர்ச்சியடைந்த மஞ்சள் நிறமுடைய மற்றும் முதிர்ச்சியடையாத இளஞ்சிவப்பு வெட்டுக்கிளிகளின் கூட்டங்கள் ஜெய்சால்மர், பார்மர், ஜோத்பூர், பிகானேர், ஸ்ரீ கங்கநகர், ஜெய்ப்பூர், நாகூர் மற்றும் ராஜஸ்தானின் அஜ்மீர் மாவட்டங்கள், மத்தியப்பிரதேசத்தின் பன்னா மாவட்டம் மற்றும் உத்தரப்பிரதேசத்தின் லலித்பூர் மாவட்டங்களில் அதிகளவில் உள்ளன.
நிலைமை உயர் அதிகாரிகளால் தொடர்ந்து கண்காணிக்கப்படுவதுடன், முன்னுரிமை அடிப்படையில் தேவைப்படும் உதவிகளும் செய்யப்படுகின்றன.
21.06.2020 நிலவரப்படி, ராஜஸ்தான், பஞ்சாப், குஜராத், உத்தரப்பிரதேசம், மகாராஷ்டிரா, மத்தியப்பிரதேசம் மற்றும் சத்தீஸ்கர் ஆகிய இடங்களில் 114,026 ஹெக்டேர் பகுதியில் வெட்டுக்கிளிக் கட்டுப்பாடு மேற்கொள்ளப்பட்டுள்ளது. நடவடிக்கை எடுத்து கட்டுப்படுத்தப்பட்ட பகுதிகள் அட்டவணையில் சேர்க்கப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 106.31 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 12,514 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.20 சதவீதம்.
கடந்த 24 மணி நேரத்தில் 12,718 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,36,68,560 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.46 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,58,817; இது 248 நாட்களில் மிகவும் குறைந்த அளவு.
வாராந்திர பாதிப்பு விகிதம் 1.17. கடந்த 38 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம் 1.42 ஆகும். கடந்த 28 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.92 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768297
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு அதிகாரம் அளிக்கும் துறையால் உலக இயன்முறை மருத்துவ தினம் கடைப்பிடிக்கப்பட்டது
1951-ல் இயன்முறை மருத்துவம் பரவலானதை குறிக்கும் வகையில், 1996 முதல் செப்டம்பர் 8-ந் தேதி உலக இயன்முறை மருத்துவ தினமாகக் கடைப்பிடிக்கப்படுகிறது. நோயாளிகளின் சிக்கலான உடற்கூறு செயல்பாடுகளை அடிப்படையாகக் கொண்டு சிகிச்சை அளிக்கப்படும் இந்தத் துறையில் பணியாற்றும் அனைத்து இயன்முறை மருத்துவர்களுக்கு புகழ் சேர்ப்பதாகவும், அவர்களின் சேவைகளை பாராட்டுவதாகவும் இந்த நாள் அமைகிறது. இந்த ஆண்டுக்கான மையப்பொருளாக இருப்பது கீல்வாதத்திற்கான இயன்முறை மருத்துவமாகும்.
இயன்முறை மருத்துவத்தின் முக்கியத்துவம் குறித்து மக்களிடையே விழிப்புணர்வை ஏற்படுத்தும் நோக்கத்துடன் நாடு முழுவதும் 60க்கும் அதிகமான இடங்களில் சமூகநீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத்திறனாளிகளுக்கு அதிகாரம் அளிக்கும் துறையின் மூலம் பல்வேறு நிகழ்ச்சிகள் நடத்தப்பட்டன.
உலக இயன்முறை மருத்துவ தினத்தையொட்டி விழிப்புணர்வு நிகழ்ச்சிகள் இயன்முறை மருத்துவ அமர்வுகள், யோகா பொழுதுபோக்கு அம்சங்கள், கருத்தரங்குகள், இணையவழி கருத்தரங்குகள், வீதி நாடகம் போன்றவை நாட்டின் பல்வேறு பகுதிகளில் நடத்தப்பட்டன.
பிரதமர் அலுவலகம்
அலிகாரில் ராஜா மகேந்திர பிரதாப் சிங் மாநில பல்கலைக்கழகத்திற்கு செப்டம்பர் 14-ஆம் தேதி பிரதமர் அடிக்கல் நாட்டுகிறார்
அலிகாரில் அமைக்கப்படவுள்ள உத்தரப் பிரதேசத்தின் பாதுகாப்பு தொழில் வழித்தடம் மற்றும் ராஜா மகேந்திர பிரதாப் சிங் மாநில பல்கலைக்கழகத்தின் கண்காட்சி மாதிரிகளையும் பிரதமர் பார்வையிடுவார்
அலிகாரில் ராஜா மகேந்திர பிரதாப் சிங் மாநில பல்கலைக்கழகத்திற்கு செப்டம்பர் 14-ஆம் தேதி நண்பகல் 12 மணி அளவில் பிரதமர் திரு நரேந்திர மோடி அடிக்கல் நாட்டுவார். இதைத் தொடர்ந்து அவர் நிகழ்ச்சியில் உரையாற்றுவார். அலிகாரில் அமைக்கப்படவுள்ள உத்தரப் பிரதேசத்தின் பாதுகாப்பு தொழில் வழித்தடம் மற்றும் ராஜா மகேந்திர பிரதாப் சிங் மாநில பல்கலைக்கழகத்தின் கண்காட்சி மாதிரிகளையும் பிரதமர் பார்வையிடுவார்.
ராஜா மகேந்திர பிரதாப் சிங் மாநில பல்கலைக்கழகம் பற்றி:
தலைசிறந்த சுதந்திரப் போராட்ட வீரர், கல்வியாளர் மற்றும் சமூக சீர்திருத்தவாதியான ராஜா மகேந்திர பிரதாப் சிங் அவர்களின் நினைவாகவும், அவரை கௌரவிக்கும் வகையிலும், மாநில அரசால் இந்தப் பல்கலைக்கழகம் அமைக்கப்படுகிறது. அலிகாரின் கோல் டெஹ்சிலின் லோதா கிராமம் மற்றும் முசேபூர் கரீம் ஜரௌலி கிராமத்தில் மொத்தம் 92 ஏக்கர் பரப்பளவில் பல்கலைக்கழகம் நிறுவப்படுகிறது. அலிகார் பிரிவில் இயங்கும் 395 கல்லூரிகளுக்கு இந்த பல்கலைக்கழகம் அங்கீகாரம் அளிக்கும்.
உத்தரப் பிரதேசத்தின் பாதுகாப்பு தொழில் வழித்தடம் பற்றி:
கடந்த 2018, பிப்ரவரி 21-ஆம் தேதி லக்னோவில் நடைபெற்ற உத்தரப் பிரதேச முதலீட்டாளர்கள் உச்சி மாநாட்டைத் தொடங்கி வைத்து பேசுகையில் உத்தரப் பிரதேசத்தில் பாதுகாப்பு தொழில் வழித்தடம் உருவாக்கப்படும் என்று பிரதமர் அறிவித்தார். அலிகார், ஆக்ரா, கான்பூர், சித்ரகூட், ஜான்சி மற்றும் லக்னோ ஆகிய 6 இடங்களில் பாதுகாப்பு தொழில் வழித்தடங்கள் அமைக்க திட்டமிடப்பட்டுள்ளது. அலிகாரில் நில ஒதுக்கீடு நடைமுறை நிறைவடைந்து 19 நிறுவனங்களுக்கு நிலம் ஒதுக்கீடு செய்யப்பட்டுள்ளது. இந்த நிறுவனங்கள் இந்தப்பகுதியில் ரூ. 1245 கோடி முதலீடு செய்யும்.
ராணுவ உற்பத்தித் துறையில் நாடு தன்னிறைவை அடைவதற்கும், ‘மேக் இன் இந்தியா' திட்டத்தை ஊக்குவிப்பதற்கும் உத்தரப் பிரதேசத்தில் பாதுகாப்பு தொழில் வழித்தடம் உதவிகரமாக இருக்கும்.
உத்தரப் பிரதேச மாநிலத்தின் ஆளுநர் மற்றும் முதல்வர் ஆகியோரும் இந்த நிகழ்ச்சியில் கலந்து கொள்வார்கள்.
பெட்ரோலியம் மற்றம் இயற்கை எரிவாயு அமைச்சகம்
உலக உயிரி எரிபொருள் தினத்தை முன்னிட்டு இணையக் கருத்தரங்கு நடத்தப்பட்டது.
உலக உயிரி எரிபொருள் தினத்தை முன்னிட்டு, "தற்சார்பு இந்தியாவை நோக்கி உயிரி எரிபொருள்கள்" என்னும் தலைப்பில் இணையக் கருத்தரங்கு ஒன்று பெட்ரோலியம் மற்றும் இயற்கை எரிவாயு அமைச்சகத்தால் இன்று நடத்தப்பட்டது. மரபுசாரா எரிபொருள்களை மரபு சார்ந்த எரிபொருள்களுக்கு மாற்றாகப் பயன்படுத்துவதை குறித்த விழிப்புணர்வை உண்டாக்கவும், உயிரி எரிசக்தித் துறையில் அரசு எடுத்து வரும் பல்வேறு நடவடிக்கைகளைக் குறித்து எடுத்துரைக்கவும் ஒவ்வொரு ஆண்டும் ஆகஸ்டு 10-ஆம் தேதி உலக உயிரி எரிபொருள் நாள் அனுசரிக்கப்படுகிறது. 2015-ஆம் ஆண்டில் இருந்து பெட்ரோலியம் மற்றும் இயற்கை எரிவாயு அமைச்சகத்தால் உயிரி எரிபொருள் தினம் கொண்டாடப்படுகிறது.
இந்திய அரசின் தற்சார்பு பாரதம் இயக்கத்துக்கு வலுசேர்க்கும் வகையில் உயிரி எரிபொருள் திட்டம் அமைந்துள்ளது. அதற்கேற்றவாறே உலக உயிரி எரிபொருள் தினம் 2020-இன் நோக்கம் அமைந்துள்ளது.
நிகழ்ச்சியில் பேசிய பெட்ரோலியம் மற்றும் இயற்கை எரிவாயு அமைச்சகச் செயலாளர், திரு தருண் கபூர், இந்தியா ஒரு மிகப்பெரிய வேளாண் பொருளாதாரமாக இருப்பதால் விவசாய எச்சங்கள் அதிக அளவில் கிடைப்பதாகவும், இதன் மூலம் நமது நாட்டில் உயிரி எரிபொருள்கள் உற்பத்தி செய்யப்படும் சாத்தியக்கூறுகள் நிறைய இருப்பதாகவும் கூறினார். எத்தனால், உயிரி டீசல் மற்றும் உயிரி வாயு என மூன்று முக்கியப் பகுதிகள் உயிரி எரிபொருள்களில் இருப்பதாக அவர் கூறினார். "இந்த மூன்றையும் நாம் முறையாகப் பயன்படுத்தினால், கச்சா எண்ணெய் மற்றும் உயிரி எரிவாயுக்காக மற்றவர்களைச் சார்ந்திருப்பதை நாம் வெகுவாகக் குறைக்கலாம்," என்று அவர் மேலும் தெரிவித்தார். சரியான தொழில்நுட்பங்கள், திறன் வாய்ந்த மற்றும் நிபுணத்துவம் மிக்க பணியாளர்களப் பயன்படுத்துதல் மற்றும் நிதி நிறுவனங்கள் நிதியை அளித்தல் ஆகியவை இந்த நோக்கத்துக்காகத் தேவைப்படுவதாக அவர் கூறினார். வேளாண் எச்சங்கள் மற்றும் நகர்ப்புற திடக் கழிவு அல்லது இதர வகையான கழிவுகளை சேகரித்து, சேமித்து, பராமரித்து எதிர்காலத்தில் அமையக்கூடிய ஆலைகளுக்கு விநியோகிக்க வேண்டும் என்பதால் மாநில அரசுகளின் ஒத்துழைப்பு இந்தத் துறைக்கு மிகப் பெரிய அளவில் தேவை என்று செயலாளர் கோரினார். கழிவுகளை உற்பத்தி செய்யும், ஆனால் பராமரிக்க வேண்டிய விதத்தில் அவற்றை பராமரிக்காமல் இருக்கும் விவசாயிகள் மற்றும் பொதுமக்கள் உள்ளிட்ட அனைத்து பங்குதாரர்களுக்கும் இது குறித்து எடுத்துரைக்குமாறு திரு. கபூர் கேட்டுக்கொண்டார். இதன் மூலம் கழிவுகளை பயனுள்ள வகையில் மாற்ற முடியும்.
பிரதமர் அலுவலகம்
ரியாத்தில் பிரதமர் சவுதி அரேபிய மன்னரைச் சந்தித்தார்
பிரதமர் திரு.நரேந்திர மோடி, ரியாத்தில் சவுதி அரேபிய மன்னர் மேன்மை தங்கிய சல்மான் பின் அப்துல்அசீஸ் அல் சவுத்-ஐ சந்தித்தார். மதிப்புமிக்க தலைவர்களில் அவரும் ஒருவர் ஆவார். சவுதி அரேபியாவுடனான ஒத்துழைப்பை மேலும் ஊக்குவிப்பது தொடர்பான பல்வேறு விசயங்கள் குறித்து தாங்கள் விவாதித்ததாக பிரதமர் தெரிவித்தார்.
மேன்மை தங்கிய மன்னர் சல்மானைச் சந்தித்தேன். மிகவும் மதிக்கப்படும் தலைவர்களில் அவரும் ஒருவர். சவுதி அரேபியாவுடனான ஒத்துழைப்பை மேலும் ஊக்குவிப்பது குறித்த பல்வேறு விசயங்கள் பற்றி நாங்கள் விவாதித்தோம்.
- நரேந்திர மோடி